23/04/2021 | Administración LocalMunicipal
Porto do Son
Elaboración dunha lista para contratar persoal laboral temporal de peóns de limpeza de praias 2021

ANUNCIO BASES E CONVOCATORIA DAS PROBAS SELECTIVAS PARA ELABORACIÓN DUNHA LISTA PARA CONTRATAR PERSOAL LABORAL TEMPORAL DE PEÓNS DE LIMPEZA DE PRAIAS 2021 Na Xunta de Goberno Local do Concello de Porto do Son de data 19/04/2021 se adoptou o seguinte acordo: Primeiro. –Aprobar as bases e convocar as probas selectivas para a contratación como persoal laboral temporal de 12 peóns de limpeza de praias conforme as seguintes bases: BASES DE SELECCIÓN PARA ELABORACIÓN DUNHA LISTA PARA CONTRATAR PERSOAL LABORAL TEMPORAL DE PEÓNS PARA A CAMPAÑA DE LIMPEZA DE PRAIAS 2021 1.º) Obxecto da convocatoria. As presentes bases teñen por obxecto a regulación do procedemento selectivo para as contratacións laborais temporais para desempeñar as funcións de peón de limpeza de praias do municipio de Porto do Son ano 2021, estas contratacións están financiadas pola Deputación da Coruña e polo Concello de Porto do Son.2.º) Número de prazas: 12. Na presente convocatoria resérvase unha (1) praza para mulleres vítimas de violencia e unha (1) praza para discapacitados, sempre que superen o proceso de selección, acrediten tal condición e, no seu caso, a compatibilidade co desempeño das funcións propias do posto, en caso de quedar vacantes estas prazas, pasarán ao turno libre. Terán a consideración de persoas con discapacidade aquelas ás que se refire o art.1.2 da Lei 51/2003, do 2 de decembro, de igualdade de oportunidades, non discriminación e accesibilidade universal das persoas con discapacidade. Isto é, aquelas cun grao recoñecido de discapacidade igual ou superior ao 33%. 3.º) Tipo e duración do contrato. A tramitación das bases para a contratación laboral temporal do persoal para o programa de limpeza de praias do Concello de Porto do Son. Anualidade 2021, realizase como unha tramitación anticipada de expediente de gasto, polo que queda condicionada a súa eficacia a existencia da plena dispoñibilidade dos recursos afectados no orzamento (a aprobación definitiva da concesión da subvención por parte da Deputación de A Coruña). Non se poderá acordar a contratación nin formalizar os contratos ata que se acredite a existencia da plena dispoñibilidade dos recursos afectados no orzamento. As contratacións realizaranse unha vez concedida definitivamente a subvención da Deputación Provincial da Coruña e a modalidade de contrato será: “contrato de traballo temporal por obra ou servizo de duración determinado” por un período de 2 meses, a xornada parcial, incluídas as vacacións retribuídas e os días de descanso que lle correspondan. As retribucións serán as fixadas para os postos de similares características na relación de postos de traballo do Concello. A xornada de traballo semanal, respectando en todo caso os períodos de descanso legalmente establecidos, determinarase pola Concellería competente. (Coa finalidade de organizar a limpeza os domingos ou como resulte procedente). 4.º) Obxecto do contrato. O persoal contratado realizará o traballo de peón de limpeza de praias do municipio de Porto do Son, en réxime de dispoñibilidade plena, realizando as seguintes funcións:  Mantemento e limpeza de praias e areais. Así mesmo, realizará aqueloutras tarefas que lle poidan asignar os órganos municipais competentes ou os seus superiores xerárquicos para a satisfacción das necesidades propias do servizo de obras e medio ambiente. Os traballadores terán como punto de partida e chegada ao seu posto de traballo o edificio do Concello de Porto do Son ou aqueloutros lugares que se determinen segundo o plan de traballo.5.º) Requisitos xerais dos aspirantes. Os aspirantes deberán reunir os seguintes requisitos, referidos á data na que remate o prazo de presentación de instancias: a) Ser español ou posuír a nacionalidade de calquera dos Estados membros da Unión Europea ou a dalgún dos Estados aos que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude dos Tratados Internacionais celebrados pola Unión Europea e ratificados por España, todo elo nos termos do artigo 57 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público. Os estranxeiros aos que se refiren os apartados anteriores, así como os estranxeiros con residencia legal en España poderán acceder ás administracións Públicas, como persoal laboral, en igualdade de condicións que os españois. b) Ter cumpridos os 16 anos de idade e non exceder, no seu caso, da idade máxima de xubilación forzosa. c) Non padecer enfermidade ou eiva física que impida o desenvolvemento dos traballos de peóns de limpeza de praias. d) Non estar separado do servizo de ningunha Administración pública en virtude de expediente disciplinario nin inhabilitado por sentenza firme para o exercizo de funcións públicas. e) Non incorrer en ningunha das causas de incompatibilidade que determine a lexislación vixente. f) Certificado que acredite, como mínimo, CELGA 1 ou equivalente. g) Estar en posesión de, como mínimo, do certificado de escolaridade ou equivalente. No caso de titulacións obtidas no estranxeiro deberán posuír o documento que acredite fidedignamente a súa homologación.6.º) Taxas por dereitos de exame. (Ordenanza fiscal reguladora da taxa por dereitos de exame, publicada no BOP núm.16, do 26/01/2021). Artigo 5.1. As taxas que corresponde satisfacer polos servizos regulados nesta Ordenanza, serán as seguintes: Agrupacións profesionais ás que fai referencia a disposición adicional sétima do Texto Refundido da Lei do Estatuto Básico do Empregado Público ou persoal laboral equivalente: 5,00 € Artigo 5.2. Ás taxas anteriores seralle de aplicación a seguinte redución: do 100 por cento naqueles supostos nos que o suxeito pasivo sexa unha persoa que figura como demandante de emprego, cunha antigüidade mínima de 6 meses, referida á data de publicación da convocatoria das probas selectivas de que se trate. Para a aplicación desta redución, o suxeito pasivo deberá acreditar as circunstancias descritas no parágrafo anterior, mediante presentación de certificado de desemprego, emitido polo Instituto Nacional de Emprego ou, no seu caso, polo Servizo Rexional de Emprego que corresponda.7.º) Publicidade da convocatoria. Anuncio na sede electrónica do Concello e no BOP da Coruña. A efectos puramente informativos, estas bases tamén publicaranse na paxina web do Concello: http://www.portodoson. gal, no apartado de emprego.8.º) Solicitudes. As persoas interesadas deberán presentar a correspondente solicitude dirixida ao Sr. Alcalde, no rexistro xeral do Concello de 9.00 a 14.00 horas ou na sede electrónica municipal: https://portodoson.sedelectronica. gal segundo o modelo anexo I (tamén accesible na web municipal www.portodoson. gal no apartado de “emprego). O prazo de presentación de solicitudes será de 10 (dez) días hábiles, a contar desde o día seguinte ao da publicación do anuncio no BOP da Coruña. A presentación de solicitudes poderá facerse ben no rexistro xeral do Concello, na sede electrónica municipal: https://portodoson.sedelectronica. gal/, ou ben en calquera das formas establecidas no art.16 da Lei 39/2015, do 26 de 1 de outubro, do Procedemento Administrativo Común das Administracións Públicas, no horario sinalado no parágrafo anterior. As solicitudes que se presenten a través da oficina de correos ou a través do Portelo Único deberán entregarse en sobre aberto para ser seladas e datadas polo funcionario de Correos ou da administración receptora da documentación. Nestes dous casos, unha vez presentada, deberá enviarse por correo electrónico: correo@portodoson. gal a solicitude debidamente selada antes do fin do prazo para a presentación de solicitudes. Coa solicitude deberanse achegar os seguintes documentos: – Fotocopia do DNI. – Fotocopia de estar en posesión de, como mínimo, do certificado de escolaridade ou equivalente. – Fotocopia do certificado que acredite, como mínimo, CELGA 1 ou equivalente. – Documento de autoliquidación e xustificante bancario do seu aboamento ou de ser o caso: certificado de desemprego, emitido polo Instituto Nacional de Emprego ou, no seu caso, polo Servizo Rexional de Emprego que corresponda, no que se indique que figura como demandante de emprego, cunha antigüidade mínima de 6 meses, referida á data de publicación da convocatoria das probas selectivas de que se trate. No caso de titulacións obtidas no estranxeiro deberán posuír o documento que acredite fidedignamente a súa homologación. Os aspirantes que concorran ao procedemento de selección pola quenda das prazas reservadas deberán achegar a seguinte documentación xustificativa: – Persoas con discapacidade: copia da resolución de recoñecemento do grao de minusvalía (igual ou superior ao 33%). – Mulleres vítimas de violencia: copia da orde de protección a favor da vítima, cando esta estea en vigor, da sentenza condenatoria definitiva, ou definitiva e firme, que conteña medidas de protección vixentes que acrediten a actualidade da situación de violencia e, excepcionalmente, o informe do Ministerio Fiscal que indique a existencia de indicios de que a denunciante é vítima de violencia de xénero, mentres non se dite a orde de protección.9.º) Admisión dos aspirantes. Rematado o prazo de presentación de instancias, a Alcaldía, ditará resolución aprobando a lista provisional de aspirantes admitidos e excluídos, con indicación, se é o caso, das causas de exclusión. Esta resolución publicarase, exclusivamente, na sede electrónica municipal: https://portodoson.sedelectronica. gal e na web oficial do Concello: www.portodoson. gal, no apartado de emprego. Os aspirantes excluídos dispoñen dun prazo de 2 días hábiles, seguintes á publicación da antedita resolución, para presentar as reclamacións oportunas ou emendas de defectos, nos termos do artigo 68 n.º 1 da Lei 39/2015 de 1 de outubro. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, o Alcalde declarará aprobada a lista definitiva de admitidos e excluídos, que se publicará na sede electrónica municipal: https://portodoson.sedelectronica. gal e na web municipal: www.portodoson. gal, no apartado de emprego. De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. A inclusión dos aspirantes nas listas de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 9.ª. 10.º) Tribunal cualificador. Os membros do Tribunal cualificador do proceso selectivo serán designados polo Alcalde segundo o disposto no artigo 60 do Real Decreto Lexislativo 5/2015, do 30 de outubro polo que se aproba o texto refundido da Lei do Estatuto Básico do Empregado Público e no artigo 59 da Lei 20/205, do 29 de abril, do empregado público de Galicia e en atención ao principio de imparcialidade e profesionalidade das persoas que o integren. Designar aos membros do órgano de selección deste procedemento que terá a seguinte composición: – Presidente: José Manuel Segade Santos, funcionario do Concello de Porto do Son. – Vogal: José Antonio Maneiro Maneiro, funcionario do Concello de Porto do Son. – Secretario: Manuel José Abeijón Blanco, funcionario do Concello de Porto do Son. Os membros do Tribunal deberán pertencer a un corpo, escala ou categoría profesional no cal se requira unha titulación de nivel igual ou superior ao esixido para participar no proceso selectivo. Os membros do Tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 23 da Lei 40/2015, de Réxime Xurídico do Sector Público. Asemade, as persoas aspirantes poderán recusar aos membros do tribunal cando concorran as ditas circunstancias, consonte ao artigo 24 da mesma lei. O Tribunal non poderá constituírse nin actuar sen a asistencia de máis da metade dos seus membros. En todo caso, será precisa a asistencia do/a Presidente/a e do/a Secretario/a. O Tribunal poderá solicitar a incorporación aos seus traballos, con voz pero sen voto, de asesores/as especialistas para as probas nas que o estime conveniente. O Tribunal cualificador queda autorizado para resolver as dúbidas que se presenten e para tomar os acordos necesarios para o bo desenvolvemento do proceso selectivo, en todo o non previsto nestas Bases. As persoas que integran o Tribunal están suxeitas ó disposto no artigo 29 e seguintes do Real Decreto 462/2020, do 24 de maio, sobre indemnizacións por razón de servizo. En caso de non poder acudir os membros designados do tribunal, nomearase mediante Decreto de Alcaldía ao seu substituto, de dito acordo darase oportuna publicidade na sede electrónica municipal.11.º) Desenvolvemento do proceso. O procedemento de selección será o oposición, que se desenvolverá nas seguintes fases (publicaranse na sede electrónica municipal e na web oficial do Concello: www.portodoson. gal, no apartado de emprego, a data en a hora e lugar de realización das probas). 1. Caso práctico: Puntuarase de 0 a 6 puntos, de carácter eliminatorio, sendo necesario acadar un mínimo de 3 puntos para superar a proba, e consistirá en contestar a unhas preguntas tipo test que previamente determinará o Tribunal cualificador. As preguntas versarán sobre os seguintes temas: – O Concello de Porto do Son: parroquias, lugares, praias e coñecemento en xeral. – Tipos de residuos nas praias e zoas costeiras, materiais e maquinaria a utilizar e modos de emprego, procedementos relacionados co traballo a desempeñar. – Prevención de riscos laborais no posto de traballo de limpeza de praias.2. Entrevista profesional (puntuación máxima: 3 puntos): Na entrevista avaliaranse os coñecementos dos aspirantes e a súa idoneidade para o posto de traballo, mediante a realización de tres preguntas a cada aspirante, valorándose ata un máximo de 1 punto cada resposta, sobre os seguintes temas:  Os materiais, medios de prevención do traballo.  Características e lugares onde desenvolveran o posto de traballo.  Os aspectos e capacidades profesionais dos aspirantes. O tribunal poderá no seu caso solicitar aos aspirantes a documentación pertinente que acredite a veracidade das respostas sobre os aspectos e capacidades profesionais, en caso de falsidade o aspirante será excluído desta e de futuras convocatorias. Proba de coñecemento da lingua galega: As persoas que non puideran acreditar o coñecemento da lingua galega mediante o certificado da realización do CELGA 1 ou equivalente da lingua galega deberán realizar unha proba escrita cunha duración máxima de 30 minutos. Esta proba cualificarase con APTO ou NON APTO.12.º) Puntuación final e bolsa de emprego. Os candidatos seleccionados serán os que obteñan maior puntuación. En caso de empate terán preferencia na contratación os aspirantes que acadasen maior puntuación na proba práctica, de persistir o empate terán preferencia na contratación os aspirantes que acadasen maior puntuación na entrevista, de persistir o empate terán preferencia os candidatos que presentarán a súa solicitude por orde de entrada no rexistro. A bolsa de emprego formada como consecuencia do proceso selectivo que regulan estas bases estará vixente durante os tres anos seguintes á súa formación, agás que o Concello decida anulala ou deixala sen efecto con anterioridade. Funcionamento da bolsa de emprego: 1. Acudirase á bolsa de traballo coa finalidade de cubrir os postos vacantes, as ausencias dos empregados públicos e nos supostos previstos no art.10 do RD Lexislativo 5/2015, do 30 de outubro, texto refundido do Estatuto Básico do Empregado Público (TREBEP) e art.23 da Lei 2/2015, 29 de abril, do emprego público de Galicia (LEPG). 2. O nomeamento ou contratación dos aspirantes efectuarase atendendo á súa clasificación na bolsa de traballo.3. Os chamamentos realizaranse por vía telefónica efectuándose, como mínimo, dúas chamadas. Para facilitar a mellor tramitación do procedemento, os interesados son responsables de comunicar ao Concello as variacións do seu número telefónico. O empregado público que efectúe as chamadas fará constar mediante dilixencia a disposición do interesado a cubrir a praza que corresponda. De non atender as chamadas, entenderase que o aspirante desiste de cubrir a praza.4. Os aspirantes chamados que renuncien á contratación ou nomeamento ou que non poidan ser chamados por causa non imputable á Administración, pasarán a ocupar a derradeira posición na bolsa de traballo. De igual xeito acontecerá cando o aspirante chamado non presente a documentación indicada na base 14 ou non formalice o contrato no prazo establecido.13.º) Formalización dos contratos: formalizaranse por escrito pola Alcaldía cos candidatos seleccionados.14.º) Presentación da documentación polos aspirantes aprobados. Os candidatos seleccionados deberán presentar no Rexistro Xeral de Entrada do Concello de Porto do Son en horario de 9.00 a 14.00, no prazo de 2 días hábiles dende que se faga pública a relación de aprobados (mediante anuncio na sede electrónica municipal) os documentos acreditativos das condicións de capacidade e demais requisitos esixidos na convocatoria: – Certificado ou informe médico de atoparse apto para a realización deste traballo. – Declaración xurada de non atoparse incurso en causa de incapacidade ou incompatibilidade. – Declaración xurada de non ter sido separado mediante expediente disciplinario do servizo de ningunha Administración Pública nin encontrarse inhabilitado para o exercicio das funcións públicas. – Copia do código IBAN de conta bancaria. – Copia da tarxeta da Seguridade Social. No caso de que o/a aspirante nunca estivera de alta na Seguridade Social, copia do documento de afiliación á Seguridade Social. De non presentarse dita documentación no prazo indicado (salvo casos de forza maior) ou no caso de deducirse da documentación que non se reúnen os requisitos esixidos, o aspirante non poderá ser contratado; sen prexuízo da responsabilidade en que puidese incorrer por falsidade na súa solicitude de participación. Neste suposto, o Alcalde-Presidente contratará ao seguinte aspirante aprobado por orde de puntuación.15.º) Normas finais. Primeira. –Para todo o non previsto nestas Bases, ou naquilo que as contradigan, será de aplicación supletoria o establecido no Estatuto Básico do Empregado Público, Lei Reguladora das Bases do Réxime Local, na Lei de Administración Local de Galicia, Texto refundido da Lei da Función Pública de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda. –Agás a convocatoria (que se publicará segundo se establece na Base 4.ª), os sucesivos actos e comunicacións que se deriven da celebración deste proceso selectivo faranse públicos, exclusivamente, a través do Taboleiro de Anuncios da Casa do Concello. Sempre que sexa posible, poderá publicarse, a título informativo e complementario, na web oficial do Concello (www.portodoson. gal), no apartado “emprego”. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten a aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes serán de carácter interno e uso restrinxido. Terceira. –Tódolos actos administrativos derivados desta convocatoria, así como da actuación do Tribunal, poderán ser impugnados polos interesados nos casos e na forma establecidos pola Lei de Procedemento Administrativo e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convócante do mesmo. Cuarta. –Contra as presentes Bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso-Administrativo de Santiago de Compostela, no prazo de dous meses (contado dende o día seguinte ó da publicación da convocatoria). Con carácter potestativo e previo poderá interpoñer RECURSO DE REPOSICIÓN ante o mesmo Órgano que adoptou o acordo de aprobación, no prazo de un mes (contado dende o día seguinte ó da publicación da convocatoria). Neste caso non se poderá interpoñe-lo recurso contencioso- administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso- administrativo será de seis meses contado dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. MODELO DE INSTANCIA D./Dna. ……………………………………………………………………………………., con DNI número …………….…………… e domicilio a efectos de notificacións en ………………………………………………………………………….……………………, e teléfono ………………………… correo electrónico: …………………………………. EXPÓN: 1.º) Que desexo participar no proceso selectivo convocado polo Concello de Porto do Son para a selección de 12 PEÓNS DE LIMPEZA DE PRAIAS.2.º) Que reúno todos os requisitos esixidos referidos á data de finalización do prazo sinalado para a presentación da solicitude nas Bases, que acepto e declaro coñecer, e que son certos os datos obrantes na presente instancia, comprometéndome a probar documentalmente todos os datos que figuran nesta solicitude. Adxunto coa presente instancia, segundo dispón a Base 8.ª da convocatoria: – Fotocopia do DNI. – Fotocopia de estar en posesión de, como mínimo, do certificado de escolaridade ou equivalente. – Fotocopia do certificado que acredite, como mínimo, CELGA 1 ou equivalente. – Documento de autoliquidación e xustificante bancario do seu aboamento ou de ser o caso: certificado de desemprego, emitido polo Instituto Nacional de Emprego ou, no seu caso, polo Servizo Rexional de Emprego que corresponda, no que se indique que figura como demandante de emprego, cunha antigüidade mínima de 6 meses, referida á data de publicación da convocatoria das probas selectivas de que se trate.3.º) Declaro:  Non padecer enfermidade ou eiva física que impida o desenvolvemento dos traballos de capataz de limpeza de praias.  Non estar separado do servizo de ningunha Administración pública en virtude de expediente disciplinario nin inhabilitado por sentenza firme para o desenvolvemento de funcións públicas. Por todo o exposto, SOLICITO: Ser admitido a participar en dito proceso selectivo. En Porto do Son, ____ de ____________ de 2021. (sinatura) SR. ALCALDE-PRESIDENTE DO CONCELLO DE PORTO DO SON En Porto do Son, a 20 de abril de 2021. O ALCALDE José Luis Oujo Pouso